Διάταξη του Δικαστηρίου Δημόσιας Διοίκησης (πρώτο τμήμα) της 23ης Οκτωβρίου 2013
– Palleschi κατά Επιτροπής
(Υπόθεση F-123/12) 1
(Υπαλληλική υπόθεση – Συμβασιούχος υπάλληλος επιφορτισμένη με επικουρικά καθήκοντα – Άρθρο 3β του Καθεστώτος που εφαρμόζεται επί του Λοιπού Προσωπικού των Ευρωπαϊκών Κοινοτήτων – Αίτηση αναχαρακτηρισμού της σύμβασης εργασίας ως σύμβασης εκτάκτου υπαλλήλου αορίστου χρόνου – Προσφυγή προδήλως στερούμενη οποιουδήποτε νομικού ερείσματος)
Γλώσσα διαδικασίας: η γαλλική
Διάδικοι
Προσφεύγουσα: Maria-Pia Palleschi (Βρυξέλλες, Βέλγιο) (εκπρόσωποι: D. Abreu Caldas, S. Orlandi, A. Coolen, J.-N. Louis και É. Marchal, δικηγόροι)
Καθής: Ευρωπαϊκή Επιτροπή (εκπρόσωποι): J. Currall και G. Gattinara)
Αντικείμενο
Αίτημα ακύρωσης της απόφασης της Επιτροπής να απορρίψει την αίτηση με την οποία η προσφεύγουσα ζήτησε να αναχαρακτηριστεί η σύμβαση που είχε ως συμβασιούχος υπάλληλος επιφορτισμένη με επικουρικά καθήκοντα σε σύμβαση εκτάκτου υπαλλήλου αορίστου χρόνου
Διατακτικό
Το Δικαστήριο Δημόσιας Διοίκησης διατάσσει:
Απορρίπτει την προσφυγή ως προδήλως στερούμενη οποιουδήποτε νομικού ερείσματος.
Η M. P. Palleschi φέρει, πλέον των δικών της δικαστικών εξόδων, και εκείνα της Ευρωπαϊκής Επιτροπής.
____________
1 ΕΕ C 389 της 15.12.2012, σ. 9.